Document ID: 32004R1945

ΚΑΝΟΝΙΣΜΌΣ (ΕΚ) αριθ. 1945/2004 ΤΗΣ ΕΠΙΤΡΟΠΉΣ
της 11ης Νοεμβρίου 2004
για τον καθορισμό των ποσοστών μείωσης που θα εφαρμοσθούν το έτος 2005 στις αιτήσεις χορήγησης μεριδίου στους μη παραδοσιακούς εμπορευόμενους στο πλαίσιο των δασμολογικών ποσοστώσεων A/B και Γ για την εισαγωγή μπανάνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα της μπανάνας (1),
τον κανονισμό (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα (2), και ιδίως το άρθρο 9 παράγραφος 2,
Εκτιμώντας τα ακόλουθα:
(1)
Σύμφωνα με τις ανακοινώσεις που πραγματοποιήθηκαν από τα κράτη μέλη, σε εφαρμογή του άρθρου 9 παράγραφος 1 του κανονισμού (ΕΚ) αριθ. 896/2001, η συνολική ποσότητα των ζητουμένων μεριδίων ανέρχεται σε 4 941 057,500 τόνους για το σύνολο των μη παραδοσιακών εμπορευομένων A/B και σε 479 315,000 τόνους για το σύνολο των μη παραδοσιακών εμπορευομένων Γ.
(2)
Πρέπει συνεπώς να καθορισθούν τα ποσοστά που θα εφαρμοσθούν για τον καθορισμό των μεριδίων που θα χορηγηθούν στους μη παραδοσιακούς εμπορευομένους, για το έτος 2005, στο πλαίσιο των δασμολογικών ποσοστώσεων A/B και Γ.
(3)
Προκειμένου οι εμπορευόμενοι να έχουν επαρκή περίοδο για την υποβολή των αιτήσεων πιστοποιητικών για το πρώτο τρίμηνο του έτους 2005, πρέπει να αρχίσουν να ισχύουν αμέσως οι διατάξεις του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο πλαίσιο των δασμολογικών ποσοστώσεων A/B και Γ, που προβλέπονται στο άρθρο 18 του κανονισμού (ΕΟΚ) αριθ. 404/93, το μερίδιο που θα χορηγηθεί σε κάθε μη παραδοσιακό εμπορευόμενο, για το έτος 2005, σε εφαρμογή του άρθρου 9 παράγραφος 2 του κανονισμού (ΕΚ) αριθ. 896/2001 ισούται με το ακόλουθο ποσοστό της αίτησης χορήγησης μεριδίου:
α)
για κάθε μη παραδοσιακό εμπορευόμενο A/B: 9,12780 %,
β)
για κάθε μη παραδοσιακό εμπορευόμενο Γ: 17,21206 %.
Άρθρο 2
Ο παρών κανονισμός αρχίζει να ισχύει στις 12 Νοεμβρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Νοεμβρίου 2004.

Labels: 3
17